انگلستانده مونارشی مخالفلری, انگلیس ملتلر جمعیتی کونیده, قراللیک عایله سی گه قرشی ناراضیلیک نمایشی اوتکزدی.
انگلستان قرالی اوچینچی چارلز, "انگلیس ملتلر جمعیتی کونی" مناسبتی بیلن توناون پایتخت لندن ده گی ویستمنستر ابی کلیساسیده بولیب اوتگن مراسمده اشتراک قیلدی.
مظاهره چیلر اوشبو مراسم آلدی دن کلیسا نینگ قرشی سیگه کیلیب مونارشی نینگ بیکار قیلینیشی نی طلب قیلیشدی.
"جمهوریت" ناملی مونارشی گه قرشی کمپاین گروپی تامانیدن ترتیب لنگن اوشبو مظاهره اشتراکچی لری نینگ قوللریده, "قراللیک عایله سی عرقچی", "قراللیک نینگ یوق بولیشی کیره ک", "قراللیک عایله سینی هیده ب یوبارینگ" شکلیده یازیلگن شعار لر بار ایدی.
عینی دمده اوشبو مظاهره چیلر, "مینینگ قرالیم ایمس" شکلیده شعار بیردی لر.
اشتراکچی لردن بیری بولگن "جمهوریت" گروپی نینگ باشلیغی گراهام سمیت بیرگن بیاناتیده, "بیز, همه میز تینگ بیر شکلده یشه یدیگن و قانون لر گه کوره هیچ کیمسه نینگ اوستین بولمه یدیگن مدرن, ایرکین و عادلانه بیر دموکراسی خواهله یمیز" دییه قید ایتدی.
مونارشی نینگ اصلی گه قره گنده انگلستان نینگ اعتباری گه ضرر بیریاتگن لیگینی بیلدیرگن سیمیت, مونارشی نینگ, "انگلستان نی تاریخی اوله راق اوتمیشده قالگن" دیک کورسه ته دیگن لیگینی معلوم قیلدی.
اشتراکچی لردن بیری بولگن گروپ نینگ کمپاین کوردیناتوری بن کلینتون هم, مونارشی گه مخالف ایکن لیکلرینی معلوم قیلرایکن, 6- می کونی بولیب اوته دیگن اوچینچی چارلز نینگ تاج کییش مراسمی گه قرشی ناراضیلیک بیلدیره دیگن لیکلرینی ایسله تیب اوتدی.
کلینتون, اوشبو مراسم اوچون صرفله نه دیگن پول نینگ اقتصادی قیین چیلیککه قرشی کوره ش اوچون استفاده ایتیلیشی کیره ک ایکن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
